**Ministru kabineta rīkojuma projekta**

**„Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu par 2014.gadu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk - noteikumi) 5.punkts, kurā noteikts, ka Ministru kabinets pēc kapitāla daļu turētāja pamatota priekšlikuma valsts kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrības „Ceļu satiksmes drošības direkcija” (turpmāk kapitālsabiedrība) 2014.gada pārskata perioda peļņa pēc nodokļiem ir 1 333 688 EUR.Ievērojot minēto noteikumu 4.2 punktā noteikto minimālo dividendēs izmaksājamo peļņas daļu par 2014. pārskata gadu kapitālsabiedrībai pēc lēmuma pieņemšanas par dividenžu sadali Valsts kasē par 2014.gadu būtu jāieskaita dividendes 1 200 319 EUR (90%).Ministru kabineta rīkojuma projekts “Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu par 2014.gadu” nosaka, ka kapitālsabiedrībai par 2014.gadu valsts budžetā dividendes nav jāmaksā un Satiksmes ministrijai, kā valsts akciju sabiedrības "Ceļu satiksmes drošības direkcija" kapitāla daļu turētājai, nodrošināt, ka 1 144 000 EUR no peļņas tiek novirzīti stacionāro fotoradaru iegādei, bet 56 319 EUR novirzīt Biķernieku kompleksās sporta bāzes sakārtošanai un attīstībai.Rīkojuma projektam, atbilstoši noteikumu 5.1.apakšpunktam, sniedzam sekojošu pamatojumu - ar Ministru kabineta 2013.gada 13.augusta protokollēmumu (protokols nr.44 155.§) ir pieņemts zināšanai Informatīvais ziņojums “Par pārkāpumu fiksēšanas tehnisko līdzekļu (fotoradaru) ieviešanu”, kurā noteikts, ka 2013., 2014., 2015., 2016. un 2017.gadā Ministru kabinets, lemjot par Ceļu satiksmes drošības direkcijas dividenžu izmantošanu, pieņem lēmumu par samazināta apjoma dividenžu ieskaitīšanu valsts budžetā, paredzot 2013., 2014. un 2015.gadā Ls 700 000, bet 2016. un 2017.gadā Ls 350 000 no valsts budžetā ieskaitāmajiem līdzekļiem investīcijām fotoradaru un ietvaru iegādei.2014.gada 30.maijā tika pieņemts rīkojums Nr.257 „Par valstij dividendēs izmaksājamo valsts akciju sabiedrības „Ceļu satiksmes drošības direkcija” peļņas daļu, kurā noteikts, ka Satiksmes ministrijai kā valsts akciju sabiedrības "Ceļu satiksmes drošības direkcija" kapitāla daļu turētājai nodrošināt, ka 2013. gadā gūtās peļņas daļa 996 010 *euro* (700 000 latu) apmērā tiek novirzīta stacionāro fotoradaru iegādei un 637 009 *euro* (447 692 lati) apmērā − Biķernieku kompleksās sporta bāzes sakārtošanai un attīstībai.2014.gada rīkojumā noteiktais ir daļēji realizēts un 2015.gadā ir nepieciešams turpināt īstenot Ministru kabineta pieņemto lēmumu par stacionāro fotoradaru ieviešanu, kā arī turpināt nodrošināt Biķernieku kompleksās sporta bāzes (turpmāk BKSB) attīstību.Daļēja realizācija ir notikusi attiecībā uz stacionāro fotoradaru iegādi, jo bez rezultāta tika izbeigts iepirkums par lāzera tipa stacionāro fotoradaru iegādi. 2014.gadā ir realizēta 16 doplera tipa stacionāro fotoradaru iegāde un uzstādīšana, kas realizēta, ieguldot 856 010 EUR.2015.gadā paredzēts iegādāties 24 stacionāros fotoradarus, plānotos 20 un papildus 4, kas netika iegādāti un uzstādīti 2014.gadā. Lai šo projektu realizētu, kopā ir nepieciešami 1 284 000 EUR (atlikušie līdzekļi no 2013.gada peļņas daļas 140 000 EUR un 1 144 000 EUR peļņas daļa par 2014.gadu).Ceļu satiksmes drošības direkcija 2014.gadā Publisko iepirkumu likumā noteiktā kārtībā izsludināja konkursu par tehnisko līdzekļu (fotoradaru) piegādi, uzstādīšanu un to darbības nodrošināšanu un iegādājās tehniskos līdzekļus (fotoradarus), par summu, kas ir lielāka par sākotnēji prognozēto. Viena fotorada iegāde un uzstādīšana konkursa rezultātā ir izmaksājusi 53 500 euro.Ievērojot to, ka šobrīd ir precīzāk zināms nepieciešamais finansējums radaru iegādei un uzstādīšanai, nākamā fotoradaru iegādes un uzstādīšanas etapa realizācijai ir nepieciešami 1 284 000 euro.Viens no svarīgākajiem BKSB uzdevumiem ir veicināt nacionālās sporta bāzes attīstību, radīt apstākļus augsta līmeņa sporta sacensību norisei, kā arī kvalitatīviem sportistu treniņiem. Ļoti svarīga šo mērķu sasniegšanā ir sadarbība ar sporta organizācijām un aktīvistiem, lai BKSB infrastruktūru veidotu efektīvu un atbilstošu sportistu vajadzībām.BKSB ir kapitālsabiedrības īpašumā esoša nacionālā sporta bāze, kuras apsaimniekošanu nodrošina pati kapitālsabiedrība, nepiesaistot citus pārvaldniekus. BKSB ir pieejama visiem sacensību organizatoriem uz līdzvērtīgiem nosacījumiem, kā arī ārpus sacensību un treniņu norisēm, pieejama sabiedrībai bez maksas, dažādu sportisko aktivitāšu veikšanai (skriešana, nūjošana, riteņbraukšana u.tml.).Attiecībā par 56 319 euro nepieciešamību BKSB sakārtošanai un attīstībai paskaidrojam, ka līdz šim brīdim Ceļu satiksmes drošības direkcija BKSB attīstībā ir ieguldījusi 2 900 000 euro, tai skaitā, 2 750 000 no Ceļu satiksmes drošības direkcijai atstātajām dividendēm jeb finanšu līdzekļiem, kas nebija jāiemaksā valsts budžetā no Ceļu satiksmes drošības direkcijas peļņas par 2012. un 2013.gadu, un 150 000 euro no citiem investīciju projektiem paredzētajiem līdzekļiem, kuru realizācija šobrīd ir atlikta.Bez tam, lai pabeigtu jau uzsākto BKSB trases daļas rekonstrukciju, šogad Ceļu satiksmes drošības direkcijai ir nepieciešams investēt vēl 700 000 euro.Papildus iepriekš minētajam 2015./2016.gadā tiks uzsākta rallijkrosa trases izbūve, kam nepieciešamas investīcijas vismaz 1 000 000 euro apmērā.. |
|  3. |  Projekta izstrādē iesaistītās institūcijas | Satiksmes ministrijaValsts akciju sabiedrība „Ceļu satiksmes drošības direkcija”. |
|  4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  125 098 489 |  -1 120 319 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  125 098 489 |  -1 120 319 | - | - | - |
| 1.2. valsts speciālais budžets |  0 |  0 | - | - | - |
| 1.3. pašvaldību budžets |  0 |  0 | - | - | - |
| 2. Budžeta izdevumi: |   |   | - | - | - |
| 2.1. valsts pamatbudžets | 125 098 489 |  0 | - | - | - |
| 2.2. valsts speciālais budžets |  0 |  0 | - | - | - |
| 2.3. pašvaldību budžets |  0 |  0 | - | - | - |
| 3. Finansiālā ietekme: |   |   | - | - | - |
| 3.1. valsts pamatbudžets |  0 |  -1 120 319 | - | - | - |
| 3.2. speciālais budžets |  0 |  0 | - | - | - |
| 3.3. pašvaldību budžets |  0 |  0 | - | - | - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 | - | - | - |
|  0 | - | - | - |
|  0 | - | - | - |
| 5. Precizēta finansiālā ietekme: | X |  0 | - | - | - |
| 5.1. valsts pamatbudžets |  0 | - | - | - |
| 5.2. speciālais budžets |  0 | - | - | - |
| 5.3. pašvaldību budžets |  0 | - | - | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Valsts akciju sabiedrība „Ceļu satiksmes drošības direkcija”. |
| 1. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem
 | Nav attiecināms.  |
| 1. Cita informācija
 |  Nav. |

Anotācijas II, IV, V un VI sadaļas – projekts šīs jomas neskar.

Satiksmes ministrs A.Matīss

Vīza:

Valsts sekretārs K.Ozoliņš

15.06.2015. 16:45

1121

J.Golubevs, 67025701

Janis.golubevs@csdd.gov.lv